cyanic-selkie/wikianc huggingface dataset:
Raül Romeva
Raül Romeva i Rueda (s. 12. maaliskuuta 1971) on katalonialainen poliitikko. Hän toimi europarlamenttiedustajana kaksi vaalikautta vuosina 2004-2014. Hän oli Vihreät / Euroopan vapaa allianssi -ryhmän varapuheenjohtaja.
Saber Khalifa
Ura
Khalifa aloitti uransa Stade Gabésienin junioriseurassa. Hän pelasi yhden kauden joukkueen edustuksessa Ligue Professionnelle 2:ssa, josta hän siirtyi Tunisian pääkaupunkiseuraan Espéranceen kaudella 2006–2007. Khalifa vietti joukkueessa kaksi kautta ennen siirtymistään lainalle CS Hammam-Lifiin, jossa hän teki läpimurtonsa ensimmäisellä kaudella tekemällä kahdeksan maalia kauden aikana, ollen Tunisian pääsarjan viidenneksi paras maalintekijä. Kauden päätteeksi Khalifa jatkoi lainasopimustaan Hammam-Lifissa. Toinen kausi lainaseurassa osoittautui vielä paremmaksi onnistuttuaan maalinteossa 12 kertaa jääden Tunisian maalitilaston toiseksi Michael Eneramon jälkeen, joka teki kauden aikana maalin enemmän. Maaleista huolimatta Hammam-Lif sijoittui sarjassa yhdeksänneksi, kaksi sijoitusta heikommin kuin edellisellä kaudella.
Raül Romeva
Romeva on väitellyt taloustieteestä ja kansainvälisistä suhteista Barcelonan yliopistossa, missä hän on myös opettanut kansainvälistä politiikkaa. Hän on työskennellyt Unescon ja YK:n palveluksessa ja ollut ETYJin tarkkailijana Bosnia ja Hertsegovinassa. Ympäristönsuojelussa hän on painottanut etenkin merten elinympäristön suojelua.
Vuonna 2015 Romeva valittiin Katalonian alueparlamenttiin ja tammikuussa 2016 hänet nimitettiin Katalonian ulkoministeriksi. Lokakuussa 2016 Romeva vieraili Suomessakin esittelemässä Katalonian itsenäistymisaikeita.
1. lokakuuta 2017 Katalonian hallitus järjesti Espanjan vastustuksesta huolimatta kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan. Myös Joaquim Forn, Dolors Bassa ja Meritxell Borràs lähtivät aluksi Belgiaan, mutta palasivat myöhemmin Espanjaan oikeuden kuultaviksi. Lopulta yhteensä kahdeksan Espanjassa oikeuden kuultaviksi mennyttä ministeriä (Romevan, Fornin, Bassan ja Borràsin lisäksi Oriol Junqueras, Jordi Turull, Josep Rull ja Carles Mundó) määrättiin tutkintavankeuteen 2. marraskuuta 2017. Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.
Vangittujen ministerien perheenjäsenet ja asianajaja ovat raportoineet henkisestä kidutuksesta ja muusta epäasiallisesta kohtelusta 2. marraskuuta 2017 tapahtuneen kuljetuksen aikana tuomioistuimesta vankilaan. Ministerit joutuivat istumaan koko kuljetuksen ajan käsiraudoissa kädet selän takana ilman turvavöitä auton ajaessa kovaa vauhtia, minkä seurauksena he saivat ruhjeita. Lisäksi ministereille soitettiin nöyryyttämistarkoituksessa Espanjan kansallislaulua monta kertaa peräkkäin kuljetuksen aikana, ja vankilaan saavuttaessa jotkut heistä pakotettiin riisuuntumaan ja heille tehtiin ruumiintarkastus, jollainen tehdään yleensä vain, jos vangin oletetaan yrittävän salakuljettaa huumeita vankilaan.
Romeva vapautettiin tutkintavankeudesta 4. joulukuuta 2017, mutta hän joutui maksamaan 100 000 euron takuut. Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan. Uusissa Katalonian parlamenttivaaleissa 21. joulukuuta 2017 Romeva valittiin uudelleen Katalonian parlamenttiin Katalonian tasavaltalaisen vasemmiston listalta.
23. maaliskuuta 2018 Romeva vangittiin jo toistamiseen samaan aikaan Turullin, Bassan, Rullin ja Katalonian parlamentin entisen puhemiehen Carme Forcadellin kanssa heidän tehdessä näin vankilassa seuraa Junquerasille, Fornille, Sànchezille ja Cuixartille, jotka olivat olleet koko ajan yhtäjaksoisesti vangittuna. Katalonian tasavaltalaisen vasemmiston pääsihteeri ja kansanedustaja Marta Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.
Polypii
thumb|Monikiteistä piitä aurinkokennojen materiaalina Polypii eli monikiteinen pii on materiaali, jossa pii on kiteisessä muodossa. Sitä käytetään ohutkalvoissa, johtavana transistorikanavana ohutkalvotransistoreissa sekä hila(engl. gate) elektrodina MOSFET- ja CMOS-piirien valmistuksessa. Näitä mikropiirejä varten monikiteinen pii kasvatetaan kaasufaasissa korkeassa lämpötilassa ja sitä doupataan runsaasti n- tai p-tyypin puolijohteeksi. Monikiteisen piin johtavuutta voidaan lisätä huomattavasti lisäämällä siihen metallia (Mo, W, Ti) korkeassa lämpötilassa (silisidi engl silicide), jolloin häviöt piireissä (hiloilla integroiduissa piireissä) pienenevät.
Kvarsihiekasta puhdistettu monikiteistä piitä sulatettuna käytetään vedettäessä yksikiteisiä piitankoja, joista saadaan sahaamalla piikiekkoja. Helpommin valmistettava on sulasta piistä valettava monikiteinen aihio, josta sahataan ohuita polypiilevyjä aurinkokennojen valmistukseen. Näissä monikiteisissä aurinkokennoissa kiteet ovat yli 1 millimetrin kokoisia ja silminnähtävissä.
Monikiteistä piitä voidaan kasvattaa suurille pinnoille aktiivisena tai doupattuna kalvona ohutkalvotransistoriksi (TFT) nestekidenäyttöihin. Polypiitä voidaan kasvattaa alhaisen paineen kaasufaasikasvatustekniikalla (LPCVD), plasma-avusteisella CVD:llä tai amorfisena kasvatetun piin kiteytettynä muotona, mutta nämä prosessit vaativat suhteellisen korkean lämpötilan (vähintään 300 °C). Tässä lämpötilassa monikiteistä piitä voidaan kasvattaa lasille, mutta ei muovimateriaalille. Muovimateriaalien käyttö substraattina mahdollistaisi taipuisat näytöt. Laserkiteytyksellä amorfinen pii voidaan kiteyttää muoville tuhoamatta tai sulattamatta muovia. Laserilla piikalvoon tuodaan nopeasti juuri sen verran energiaa, että kalvo sulaa ja kiteytyy uudelleen, mutta energia ei riitä muovin sulattamiseen. Raekoko voidaan saada mikrometreiksi tai jopa nanometreiksi.
Polypiin etu amorfiseen piihin verrattuna on se, että varausten siirtäjien liikkuvuus voi olla useita kertoja parempi ja monikiteinen pii on pysyvämpää sähkökentässä. Tämä mahdollistaa monipuolisten ja nopeiden piirien tekemisen niin lasille kuin amorfiselle piille, mitä yhä tarvitaan niiden pienen vuotovirran vuoksi. Täydellistä polypiistä tehtyä aktiivista kalvoa tarvitaan myös kun halutaan esimerkiksi nestekidetekniikkaa käyttävään videoprojektoriin pieni pikselikoko.
Saber Khalifa
Ura
Kaudella 2010–2011 Khalifa palasi kahden kauden lainasopimuksen päätteeksi takaisin Espéranceen. Khalifa pelasi kauden aikana kymmenen sarjaottelua Tunisian pääsarjassa, joissa hän teki yhden maalin. Kauden päätyttyä Khalifa juhli Tunisian mestaruutta, kun Espérance oli voittanut Tunisian pääsarjan viiden pisteen erolla ES Saheliin.
Polypii
Monikiteinen pii on avainkomponentti integroiduissa piireissä, mikroprosessoreissa ja aurinkokennorakenteissa. Noin 30 % polypiimateriaalista käytetään aurinkopaneeleihin. On ennustettu, että pula monikiteisestä piistä haittaa lähivuosina aurinkokennojen tuotantoa.
Suurimmat polypiin tuottajat ovat Hemlock Semiconductor, Wacker Chemie, REC, Tokuyama, MEMC, Mitsubishi (Japanissa ja Yhdysvalloissa) ja Sumitomo-Titanium. Lisäksi Kiinassa on useita pieniä monikiteistä piitä tuottavia laitoksia. Mainitut valmistajat tuottavat yli 75 % maailman polypiistä (2006).
Saber Khalifa
Évian
Tammikuussa 2011 Khalifa solmi kolmen vuoden sopimuksen Ranskan Ligue 2:ssa pelaavan Évianin kanssa. Hänen on tarkoitus siirtyä joukkueeseen heinäkuussa 2011. Joukkue nousi lopulta kauden päätteeksi Ranskan pääsarjaan, jossa Khalifa pelasi ensimmäisen ottelunsa 14. elokuuta 2011 Nizzaa vastaan. Hän myös onnistui saman tien maalinteossa. Avauskaudellaan Khalifa onnistui maalinteossa neljästi.
Kaudella 2012–2013 Khalifa onnistui Ligue 1:ssä maalinteossa kolmetoista kertaa, ollen joukkueensa paras maalintekijä. Khalifa oli Evianin mukana, kun joukkue eteni Ranskan cupin loppuotteluun saakka. He kuitenkin hävisivät loppuottelun maalein 3–2.
Marseille
Khalifa siirtyi Marseilleen elokuussa 2013. Avauskaudellaan Khalifa toimi vaihtopelaajan roolissa ja pelasi yhteensä 28 ottelua Ligue 1:ssä. Hän teki kauden aikana yhden maalin Montpellier’ta vastaan.
Heinäkuussa 2014 Khalifa siirtyi lainasopimuksella Club Africainiin.
Maajoukkueura
Khalifa on aikaisemmin edustanut Tunisiaa olympialaisissa ja Tunisian paikallisessa maajoukkueessa.
Afrikan-mestaruuskisat 2012
Khalifa valittiin Tunisian maajoukkueeseen vuoden 2012 Afrikan-mestaruuskisoihin. Hän oli osallisena Tunisian avausmaalissa Marokkoa vastaan.
Afrikan-mestaruuskisat 2013
Khalifa oli mukana Tunisian joukkueessa 2013 Afrikan-mestaruuskisoissa. Hän pelasi kaikki kolme ottelua avauksessa, kun Tunisian kisat päättyivät alkulohkoon.
Pariisit
thumb|200px|Pariisien kultakolikoita [[Cabinet des Médaillesissa, Pariisissa]] Pariisit olivat Seine-joen keskijuoksun tienoilla asunut kelttiläisheimo toisen vuosisadan eaa. puolivälistä Rooman valtakunnan aikoihin. Heidän tärkeimpiä kaupunkejaan oli keskellä jokea sijainneelle saarelle – nykyinen Île de la Cité – rakennettu Lutetia Parisiorum. Latinan sana Lutetia merkitsi suunnilleen 'Asumus keskellä virtaa'. Roomalaisten saapuessa alueelle pariisit olivat jo kyllin vauraita ja kehittyneitä lyömään omia kultakolikoitaan. Julius Caesar kirjoitti vuonna 52 eaa, että pariisit polttivat mieluumin kaupunkinsa kuin antautuivat roomalaisille. Svessionien kanssa pariisit osallistuivat Vercingetorixin johtamaan kapinaan vuonna 52 eaa.
Ensimmäisellä vuosisadalla jaa Lutetiasta oli jo tullut täysin roomalainen kaupunki, joka oli laajentunut Seinen vasemmalle rannalle. Kaupungissa oli tuolloin roomalaistyyliset suorat kadut ja julkisia rakennuksia, kuten forum, useita kylpylöitä sekä amfiteatteri. Seinen rannalla oleva asutus tuhottiin 200-luvun puolivälissä, ja asukkaat vetäytyivät turvaan saarelle, jonka ympäri rakennettiin kivimuuri. Tätä kaupunkia ryhdyttiin jo 300-luvun alussa kutsumaan Pariisiksi pariisien heimon mukaan.
Sammalluura
Sammalluura (Grallaria chthonia) on uhanalainen luurien heimoon kuuluva varpuslintu.
Sammalluuraa on tavattu vain Venezuelan länsiosissa alueella, josta neljä näytettä kerättiin vuosina 1955 1956. Lajista ei ole tehty havaintoja vuoden 1956 jälkeen, ja sen populaatio on luultavasti hyvin pieni. Se on luokiteltu äärimmäisen uhanalaiseksi.
Turun Riento (koripallo)
Turun Riento on turkulainen, vuonna 1906 perustettu urheiluseura, jonka lajivalikoimaan koripallo otettiin vuonna 1942. Riennon miehet voittivat SM-hopeaa 1946 ja naiset voittivat 1960-luvun aikana yhden hopean ja kaksi pronssia. Naiskoripallo päätettiin kuitenkin lopetettaa vuonna 1964 taloudellisista syistä. Kausi 1964–1965 jäikin Riennon naisten viimeiseksi koripallokaudeksi yli vuosikymmenen ajaksi. Riennon miehet voittivat vielä pronssia 1968 ja hopeaa 1971, mutta putosivat seuraavana vuonna mestaruussarjasta. Miesten koripallotoiminta loppui kokonaan 1995 ja poikien harrestetoiminta hiipui pois 2000-luvun puolivälissä. Nykyään turkulaisesta mieskoripallosta huolehtii naapuriseura Turun NMKY. Riennon miehet pelasivat korkeimmalla sarjatasolla yhteensä 15 kautta.
Naiskoripallo jatkui Riennossa 1976 ja nousu SM-sarjaan koitti pari vuotta myöhemmin kaudeksi 1978–1979. Kautta 1984–1985 lukuun ottamatta Riento pelasi SM-sarjassa yhtäjaksoisesti kevääseen 1994 saakka. Riento voitti kahdesti pronssia vuosina 1987 sekä 1993. Seuran historian ainoan Suomen mestaruuden naiset voittivat 1990 ja cup-mestaruuden 1992. Kauden 1993–1994 jälkeen edustusjoukkue putosi usean vuoden ajaksi mestaruussarjasta, pelaten korkeimmalla sarjatasolla kausina 2003–2004 sekä 2004–2005, mutta pudoten toisen kauden jälkeen takaisin I-divisioonaan. Riento nousi jälleen takaisin SM-sarjaan kaudeksi 2012–2013. Tällä kertaa Riento pelasi korkeimmalla sarjatasolla kolmen kauden ajan, mutta kauden 2014–2015 runkosarjassa viimeiseksi jäänyt joukkue putosi kauden jälkeen jälleen I-divisioonaan.
Seuran joukkue Riennon Tiikerit pelaa Pyörätuolikoripallon SM-sarjaa.
Kokoonpano
undefined undefined undefined undefined undefined undefined undefined undefined undefined undefined undefined undefined undefined
Kevin Trapp
Kevin Trapp (s. 8. heinäkuuta 1990) on saksalainen jalkapallomaalivahti, joka edustaa Eintracht Frankfurtia. Hän on kotimaansa lisäksi pelannut myös Ranskassa Paris Saint-Germainin joukkueessa. Hänen kasvattajaseuransa on 1. FC Kaiserslautern. Trapp on oikeajalkainen.
Seurajoukkueura
Ammattilaisuransa Kaiserslauternissa aloittanut Trapp teki debyyttinsä elokuussa 2008 Saksan cupin ottelussa Carl Zeiss Jenaa vastaan. Kaiserslauternin pudottua Bundesliigasta Trapp siirtyi liigaan nousseeseen Eintracht Frankfurtiin, jossa hän nousi ykkösmaalivahdiksi. Kaudella 2013–2014 Trapp torjui täydet minuutit kaikissa Eintrachtin 34 otteluissa.
Minitietokone
pienoiskuva|PDP-8 -sarjan tietokoneita (PDP-8F, PDP-8 ja PDP-8S) pöydällä. pienoiskuva|Nokia Mikko 3/36. pienoiskuva|PDP-8/E näytteillä vuonna 2014. Etupaneelin takana olevat moduulit ovat esillä. Minitietokone on vanhahtava käsite, jolla tarkoitetaan etenkin 1960- ja 1970-luvuilla suunniteltuja tietokoneita, joiden toteutuksessa kiinnitettiin erityistä huomiota pieneen kokoon ja yksinkertaisuuteen. Käsitteenä tämä tarkoittaa suurtietokonetta fyysisesti pienempää laitetta: suurtietokoneet olivat erillisissä huoneissa etäällä käyttäjistä kun taas minitietokoneet olivat suoraan ja henkilökohtaisesti ohjelmoijan ulottuvilla. Minitietokoneet erosivat suurtietokoneista hinnan, toiminnallisuuden, koon, käytön ja markkinointimenetelmien suhteen. Suurtietokoneiden maksaessa jopa minitietokoneet maksoivat huomattavasti alle.
Kevin Trapp
Maajoukkueura
Trapp on pelannut useissa Saksan nuorten maajoukkueissa. Alle 21-vuotiaiden maajoukkueessa hän pelasi yksitoista ottelua. Saksan A-maajoukkueessa hän on pelannut viisi ottelua: kesäkuussa 2017 Tanskaa, marraskuussa 2017 Ranskaa ja maaliskuussa 2018 Brasiliaa vastaan, syyskuussa 2020 Kansojen liigan ottelussa Espanjaa vastaan ja marraskuussa 2020 Tšekkiä vastaan. Hän kuului Saksan joukkueeseen maanosaliittojen cupissa 2017 ja MM-kilpailuissa 2018 mutta ei päässyt kummassakaan turnauksessa pelaamaan.
Minitietokone
Minitietokoneiden myötä tietokoneita valmistettiin teollisessa mittakaavassa eikä enää yksittäiskappaleina. Suurempi mittakaava valmistuksessa vaikutti hintojen laskuun ja pienempiin eroihin arkkitehtuurissa tietyllä aikavälillä johtaen parempaan yhteensopivuuteen. Yhteensopiva arkkitehtuuri saman mallisarjan sisällä sanotaan olevan eräs kolmannen sukupolven tietokoneen tunnusmerkki: aiemmin eri mallistoissa oli eri arkkitehtuuri ja malliston tietokoneet eivät olleet yhteensopivia.
Historia
Digital Equipment Corporationin (DEC) PDP-8 oli ensimmäinen laite, josta käytettiin minitietokone-sanaa. Ensimmäinen minitietokoneena markkinoitu oli Interdatan tietokone.
Minitietokoneet ajoittuvat samalle aikakaudelle mikropiirien yleistymiseen. Mikropiirien käyttö verrattuna transistoreihin teki pienempiä ja nopeampia laitteita sekä lisäsi luotettavuutta ja kulutti vähemmän virtaa. Lisäksi piirien valmistusta voitiin automatisoida, joka teki niistä laajemmin saatavia merkittävästi alemmalla hinnalla.
Varhaiset minitietokoneet käyttivät suorittimena piirilevyjä, joilla oli erillisiä mikropiirejä ja ALU-yksiköt koostuivat suurista määristä yksinkertaisia portteja. Maaliskuussa 1970 Texas Instruments julkaisi 74181:n, joka sisälsi 4-bittisen ALU-yksikön mikropiirillä. 74181 oli käytössä useissa minitietokoneissa kuten PDP-11 ja Xerox Alto. Vaikka mikropiireistä koostuvat tietokoneet olivat paljon pienempiä kuin aikaisemmat tietokoneet ne tarvitsivat silti useita piirilevyjä, joilla oli satoja mikropiirejä. 1960-luvun loppuun mennessä MOS-tekniikkaan perustuva mikropiiri sisälsi yli sata logiikkaporttia joista jokainen koostui useista transistoreista.
Yritykset käyttivät mikro-ohjelmointia tai AMD Am2900 -sarjan bit-slice-suorittimia omien arkkitehtuurien kehittämiseen. Kehitys johti edelleen mikroprosessorin kehittämiseen ja tietokoneiden pienentymiseen mikrotietokoneiksi: mikroprosessorin käyttöä pidetään yhtenä mikrotietokoneen määritelmänä. DEC:in VAX-sarja vakiinnutti 32-bittisen arkkitehtuurin ja asetti minitietokoneet kilpailemaan 32-bittisten suurtietokoneiden kanssa kuten IBM S/360:n kanssa. VAX toi tieteelliseen laskentaan tarkoitetun suurtietokoneen suorituskyvyn yritysten insinööriosastoille. Vuonna 1979 esitelty Motorola 68000 osui minitietokoneiden markkinoille ja se otettiin käyttöön Unix-pohjaisissa työasemissa. 32-bittiset mikroprosessorit mahdollistivat vakiintuneille minitietokoneiden valmistajille kolme kehitysuuntaa: ensinnä halvempia mikrotietokoneita; toiseksi työasemia uudelle markkinalle; kolmanneksi skaalautuvia moniprosessointia tukevia tietokoneita. Tietokoneiden uusi luokka eli työasema syntyi 1980-luvulla ja perustui edulliselle mikroprosessorille.
Superminitietokone oli 1970-luvun lopulla käytetty termi, jolla DEC, Prime Computer ja Data General pyrkivät erottamaan 32-bittiset arkkitehtuurinsa aiemmista 12- ja 16-bittisistä arkkitehtuureista. Varmuutta termin esittäjästä tai sen täsmällisestä tarkoituksesta ei ole, mutta konsensus on että se tarkoittaa tehokkaamman luokan minitietokonetta.
Minitietokoneiden myötä yleistyi interaktiivinen tietojenkäsittely ja niiden mukana tuli osituskäyttöjärjestelmä. Ennen 1970-lukua käyttöjärjestelmät olivat konekohtaisia. Unix oli ensimmäinen siirrettävä käyttöjärjestelmä, joka oli 1970-luvun puoliväliin mennessä saatavilla eri laitealustoille ja yhteiset työkalut olivat helposti siirrettävissä eri alustoille.
Minitietokoneet ajavat muun muassa UNIXin tai VMS:n kaltaista monen käyttäjän käyttöjärjestelmää, jota käytetään koneeseen liitettyjen päätteiden avulla.
Minitietokoneiden loppuun vaikutti muun muassa CMOS-tekniikan suurempi kehitysnopeus kuin suurtietokoneissa käytettyjen bipolaaritransistorien ja useimmat yritykset arvioivat väärin muutoksen. Vuonna 1991 64-bittinen MIPS R4000 toi työasemiin suorituskyvyn, joka vastasi supertietokoneen suorituskykyä vuonna 1975. Usean CMOS-suorittimen käyttö moniprosessoinnissa jaetun muistin kanssa ohitti minitietokoneet ja suurtietokoneet 1990-luvulla sekä muodosti peruskomponentin supertietokoneille. Useiden tietokoneiden verkottaminen klustereiksi jatkoi kehitystä yleiskäyttöisen tekniikan yleistymiseen.
Vaikutus
Minitietokoneiden hinnat olivat yksi tekijä vaikuttamassa siihen, että kaupallisten tietokoneavusteisen suunnittelun (CAD) järjestelmistä tuli kannattavaa liiketoimintaa. Minitietokoneita käytettiin useisiin sovelluskohteisiin, mutta ne myös loivat perustan laitteiston arkkitehtuurikehitykselle ja vaikuttivat käyttöjärjestelmien, ohjelmointikielien ja interaktiivisen tietojenkäsittelyn kehitykseen.
Uno Aro
Uno Wilhelm Aro (9. kesäkuuta 1899 Pohja – 30. lokakuuta 1963) oli suomalainen kuvanveistäjä.
Hän aloitti opiskelun Helsingin yliopiston piirustussalissa vuonna 1918 ja jatkoi Helsingin Taideyhdistyksen taidekoulussa vuosina 1922–1923. Vuonna 1928 hän opiskeli Pariisissa Antoine Bourdellen johdolla.
Ensimmäisen näyttelynsä Aro piti Tampereella 1922. Hänen julkisia teoksiaan on useilla paikkakunnilla eri puolilla Suomea. Aro oli erikoistunut lapsiaiheisiin veistoksiin, mutta suunnitteli myös useita hautamuistomerkkejä sekä julkisivureliefejä.
Uno Aro työskenteli elämänsä aikana myös piirustuksenopettajana, sekä vt. nimismiehenä ja kaupunginviskaalina.
Romantiikka (täsmennyssivu)
Romantiikka voi tarkoittaa ainakin seuraavia asioita:
Cryptolocker
Cryptolocker on troijalainen kiristyshaittaohjelma, jonka kohteena ovat Microsoft Windows -käyttöjärjestelmällä varustetut tietokoneet, ja joka havaittiin ensimmäisen kerran syyskuussa 2013. Cryptolocker voi tulla tietokoneeseen esimerkiksi sähköpostin liitetiedostona. Aktivoiduttuaan haittaohjelma salaa tietyntyyppiset tiedostot koneen paikallisilla ja verkkolevyasemilla käyttäen RSA:ta. Salauksen purkava avain on haittaohjelman hallintapalvelimilla. Ohjelma esittää käyttäjälle maksuvaatimuksen (joko bitcoineja tai maksukuponkeja), ja uhkaa tuhota salausavaimen mikäli maksua ei suoriteta määräaikaan mennessä. Määräajan täytyttyä ohjelma tarjoaa mahdollisuutta purkaa salaus ohjelman ylläpitäjien palvelussa huomattavasti alkuperäistä korkeammalla hinnalla.
Vaikka Cryptolocker itsessään voidaan poistaa saastuneesta tietokoneesta, salattuja tiedostoja ei käytännössä voida avata ilman avainparin salaista avainta. Ars Technican mukaan ainakin osa uhreista on kertonut saaneensa salaisen avaimen lupauksen mukaisesti haltuunsa maksettuaan lunnaat. Toiset taas kertovat maksaneensa, mutta jääneensä silti ilman salauksen purkua.
Haittaohjelman toiminta
Haittakuorma käyttää julkista avainta paikallisten ja verkkoasemien tiedostojen salaukseen, ja kirjaa salatut tiedostot rekisteriin. Ohjelma salaa vain tietynpäätteiset tiedostot, kuten Microsoft Office -tiedostot, OpenDocument-tiedostot, kuvatiedostot ja AutoCAD-tiedostot. Sen jälkeen käyttäjälle esitetään lunnasvaatimus: 400 dollaria tai euroa nimettöminä kuponkeina (MoneyPak tai Ukash) tai vastaava määrä bitcoineissa (tarkka bitcoin-määrä heijastelee valuutan kulloistakin kurssia) tulee maksaa 72 tai 100 tunnin kuluessa. Muussa tapauksessa avainparin salainen avain tuhotaan palvelimelta. Lunnaat maksettuaan käyttäjä saa ladata purkuohjelman, jossa on sisäänrakennettuna hänen tiedostojensa avaamiseen soveltuva avain.
Marraskuussa 2013 Cryptolockerin ylläpitäjät avasivat verkkopalvelun, jonka luvataan purkavan käyttäjien salatut tiedostot ilman Cryptolockerin ohjelmaa, vielä lunnasvaatimuksen määräajan umpeutumisen jälkeenkin. Palveluun ladataan yksi saastunut tiedosto, jonka avulla palvelun pitäisi etsiä purkuun soveltuva avain, minkä väitetään tapahtuvan vuorokauden sisällä. Kun avain on löytynyt, käyttäjän tulee maksaa saadakseen se haltuunsa. Maksu on viisinkertainen määräajan sisällä vaadittuun verraten.
Torjunta
Haittaohjelmien torjuntaan tarkoitetut sovellukset voivat torjua Cryptolockerin, mutta muiden haittaohjelmien tavoin Cryptolockeria muunnellaan, jotta torjuntasovellukset eivät tunnistaisi sitä. Mikäli haittaohjelmaa ei tunnisteta tai se tunnistetaan liian myöhään, tiedostojen salaus voi olla jo käynnissä. Mikäli haittaohjelma havaitaan ajoissa, sen välitön poistaminen (mikä on suhteellisen suoraviivaista) voi vähentää menetyksiä, sillä tiedostojen salaus vie aikaa. Ohjelmien suorituksen rajoittamisen kaltaiset paikalliset tietoturvakäytännöt voivat estää Cryptolockerin haittakuormaa käynnistymästä.
Cryptolockerin luonteen takia osa asiantuntijoista on vastentahtoisesti myöntänyt, että lunnaiden maksaminen on ainut keino saada salatut tiedot takaisin, jollei toimivia varmuuskopioita ole saatavilla. Cryptolockerin käyttämä 2048-bittinen avain on niin pitkä, että salauksen avaaminen raa'alla laskentateholla on mahdotonta; jo vuonna 2008 Gpcode.AK-nimisen madon käyttämää 1024-bittistä avainta pidettiin mahdottomana murtaa ilman hajautettua laskentaa tai salausmekanismista löytyvää haavoittuvuutta. Sophos-yhtiön Paul Ducklin on spekuloinut, että Cryptolockerin salauksenpurkupalvelu saattaa käyttää laskentatehoa avainten löytämiseen tietokannastaan (muttei avainten luomiseen uudelleen tyhjästä).
Lokakuussa 2013 tietoturvayhtiö Kaspersky Labs kertoi, että osa Cryptolockerin hyödyntämistä verkkotunnuksista oli estetty nimipalvelimien avulla.
Maksetut lunnaat
Joulukuussa 2013 ZDNet jäljitti neljää Cryptolockerin uhrien ilmoittamaa bitcoin-osoitetta päästäkseen selville haittaohjelman tuotoista. Lokakuun 15. ja joulukuun 18. päivän välisenä aikana osoitteiden kautta kulki yhteensä 41 928 BTC, minkä arvo tuolloin oli yhteensä 27 miljoonaa Yhdysvaltain dollaria.
Kentin yliopiston tutkijoiden mukaan 41 % brittiläisistä Cryptolocker-uhreista väitti maksaneensa lunnaat. Se olisi huomattavasti enemmän kuin Symantecin arvioima 3 % ja varsinkin Dell SecureWorksin arvioima 0,4 %.
Jäljittelijöitä
Cryptolockerin menestyksen myötä sille on syntynyt paljon jäljittelijöitä. Cryptolocker 2.0 havaittiin joulukuussa 2013, ja sitä pidettiin alkujaan Cryptolockerin muunnelmana. Se näyttää alkuperäiseltä, mutta siinä on myös selviä eroja: se on luotu C#:lla eikä Visual C++:lla, sen vertaisverkkosivustolle ladattu haittakuorma on naamioitu keygeniksi, siinä käytetään 1024-bittistä avainta, 3DES-algoritmia, lunnasvaatimus on yksinomaan bitcoineja, se salaa useampia eri tiedostotyyppejä ja kykenee leviämään irrotettavien asemien välityksellä. Näiden rakenteellisten ja toiminnallisten erojen takia tietoturva-analyytikot uskovat, ettei Cryptolocker 2.0 ole välttämättä kytköksissä alkuperäisen Cryptolockerin tekijöihin.
Cryptodefense-niminen klooni ilmestyi helmikuussa 2014. Cryptolockerin tavoin sekin salaa tietyt tiedostotyypit 2048-bittisellä avaimella, mutta Cryptodefense käyttää Windowsin sisäänrakennettua salausrajapintaa. Cryptodefense vaatii käyttäjältä 500 dollarin edestä bitcoineja Tor-verkon piilopalvelussa, ja vaatimus kaksinkertaistuu, mikäli sitä ei makseta neljän päivän sisällä. Symantec löysi Cryptodefensestä heikkouden: Windowsin salausrajapinta toimii siten, että salainen avain löytyy saastuneelta koneelta. Puutteesta huolimatta Cryptodefense tuotti tekijöilleen noin 38 000 kuussa.
The Voice of Finland (1. tuotantokausi)
The Voice of Finlandin ensimmäinen tuotantokausi alkoi Nelosella 30. joulukuuta 2011 ja päättyi 20. huhtikuuta 2012 järjestettyyn finaaliin. Online-koelaulut järjestettiin elo–lokakuussa 2011. Ohjelmaa juonsivat Axl Smith ja backstage-toimittajana suorissa lähetyksissä toiminut Kristiina Komulainen.
Ohjelman neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe. Finaalissa toisensa kohtasivat Jesse Kaikuranta, Kim Koskinen, Saara Aalto ja Mikko Sipola, joista voittajaksi selviytyi Mikko Sipola.
Villi kortti
Villin kortin avulla täydennettiin Elastisen, Paulan ja Michaelin joukkueet. Kilpailijat valittiin Radio Aalto -radiokanavalla viikon 6/2012 aikana.
Lucretia
Lucretia (k. noin 509 eaa. Collatia, Rooman valtakunta) oli roomalaisessa mytologiassa hyveellinen sankaritar, jonka traaginen itsemurha johti Rooman viimeisen etruskikuninkaan syrjäyttämiseen ja tasavallan perustamiseen. Varhaisin tunnettu kirjallinen kuvaus Lucretiasta on peräisin roomalaiselta historioitsijalta Fabius Pictorilta 200-luvulta ennen ajanlaskun alkua. Tätä tunnetumpi on kuitenkin Liviuksen teoksessaan Ab urbe condita esittämä versio tarinasta.
Tarina Liviuksen mukaan
thumb|140px|Kuva Lucretiasta [[Nürnbergin kronikka|Nürnbergin kronikassa.]] Tarinan alussa kuningas Lucius Tarquinius Superbus on hallinnut Rooman valtakuntaa itsevaltiaan ottein kaksikymmentäviisi vuotta. Kuningas piirittää joukkoineen Ardean kaupunkia ja yrittää saada sen asukkaat antautumaan näännytystaktiikalla. Kuninkaan nuorin poika Sextus järjestää sotaleirissä viinijuhlat, joihin osallistuvat myös kuninkaan muut pojat sekä aatelismies Collatinus. Keskustelu kääntyy miesten vaimoihin, joiden hyvyyttä he ylistävät kukin vuorollaan. Collatinuksen ehdotuksesta he lähtevät Roomaan selvittämään, kuka vaimoista on oikeasti hyveellisin. Perillä miehet löytävät kuninkaan miniät viettämästä ylenpalttista elämää tuttaviensa kanssa hurvitellen. Roomasta he ratsastavat Collatiaan Collatinuksen kotitalolle, jossa tämän vaimo Lucretia kehrää ahkerasti villaa palvelijoidensa seurassa. Muut joutuvat myöntämään Collatinukselle tappionsa. Sextus huumautuu Lucretian kauneudesta ja päättää saada hänet itselleen keinolla millä hyvänsä.
Brutus vetää tikarin Lucretian rinnasta ja vannoo ajavansa Tarquiniukset pois Roomasta, minkä jälkeen muut vannovat saman valan kukin vuorollaan. Miehet kantavat Lucretian ruumiin Collatian forumille ja kertovat kauhistuneelle väkijoukolle tapahtuneesta. Tämän jälkeen he ratsastavat Roomaan ja nostavat kansan kapinaan. Lopulta tieto kapinasta kantautuu myös Ardeaan kuningas Tarquiniuksen leiriin. Tarquinius kiirehtii Roomaan, mutta kaupungin portit on teljetty ja hänet karkotetaan kahden vanhimman poikansa kanssa Caereen. Sextus pakenee Gabiin kaupunkiin, jossa hänet myöhemmin surmataan. Kapinan jälkeen Rooman tasavalta perustetaan ja Brutus ja Collatinus valitaan sen ensimmäisiksi konsuleiksi.
Taiteessa
Lucretian traaginen kohtalo on ollut kautta aikojen suosittu aihe kuvataiteissa ja kirjallisuudessa. Antiikin roomalaisille Lucretia oli sankaritar puolustaessaan henkilökohtaista kunniaansa kuolemaan asti. Hänen tarinansa innoitti myös monia renessanssin ja barokin kuvataiteilijoita, kuten Rafaelia, Botticellia, Tiziania, Artemisia Gentileschia ja Rembrandtia. Shakespeare kirjoitti Lucretiasta pitkän runon The Rape of Lucrece (1594), ja hänet mainitaan myös Chaucerin Canterburyn tarinoissa ja Danten Jumalaisessa näytelmässä. Benjamin Britten sävelsi aiheen pohjalta oopperan Lucretian ryöstö vuonna 1946.
Hotelli Paradiso
Hotelli Paradiso on vuonna 1999 julkaistu Adrian Edmondsonin ohjaama elokuva. Elokuvan lajityyppi on slapstick-komedia.
Anja Stridsman
Anja Stridsman (s. 6. huhtikuuta 1987 Örnäset, Luulaja) on ruotsalais-australialainen nyrkkeilijä.
Hotelli Paradiso
Juoni
Bottom-sarjan hahmoja muutenkin kuin etunimiltään muistuttavat Richie ja Eddie ylläpitävät Britannian halvinta hotellia.
Anja Stridsman
Stridsman ansaitsi paikan vuoden 2018 Kansainyhteisön kisoissa voitettuaan marraskuussa 2017 Australian-mestaruuden. Hän voitti mestaruuden leikkausta vaatineesta eturistisiteen vammasta, jonka oli saanut kaksi kuukautta aikaisemmin, huolimatta.
Stridsman on ammatiltaan graafinen suunnittelija.
Ivan Boldirev
Ivan Boldirev (s. 15. elokuuta 1949 Zrenjanin, Serbia, Jugoslavia) on jugoslavialaissyntyinen kanadalainen entinen jääkiekkoilija, pelipaikaltaan keskushyökkääjä. Boldirev pelasi urallaan 1 052 NHL-ottelua ja teki niissä tehot 361+505 ja istui 507 jäähyminuuttia. Boldirev muistetaan uraltaan erityisesti taitavana mailankäsittelijänä.
Boldirev muutti perheensä mukana Jugoslaviasta Kanadaan ollessaan kaksivuotias. Boldirev aloitti jääkiekon pelaamisen kotikaupunkinsa Sault Ste. Marien joukkueessa. Kaudellé 1967-1968 Boldirev siirtyi pelaamaan OHA-liigaan Oshawa Generalsin riveihin. Boston Bruins varasi hänet 1. kierroksella vuoden 1969 varaustilaisuudessa kaikkiaan 11. pelaajana. Varauksen jälkeen Boldirev pelasi kauden 1969–1970 CHL-farmiliigan Oklahoma City Blazersin joukkueessa. Seuraavalla kaudella Boldirev pääsi pelamaan kaksi ottelua NHL:ssa kauden kuluessa muutoin edelleen Oklahomassa. Kauden 1971–1972 Boldirev aloitti Bostonissa kunnes 11 ottelun jälkeen hänet vaihdettiin California Golden Sealsiin vaihdossa Rich Leduciin ja Chris Oddleifsoniin. Boldirev pelasi Oaklandissa kauden 1973–1974 loppuun. Ennen seuraavan kauden alkua hänet vaihdettiin Chicago Black Hawksiin. Chicagossa Boldirev pelasi viisi kautta ennen kuin maaliskuussa 1979 hänet vaihdettiin Atlanta Flamesiin osana isoa kauppaa, jossa liikkui peräti kahdeksan pelaajaa. Atlantassa Boldirev pelasi vain 65 ottelua kahden kauden aikana, kunnes hänet vaihdettiin helmikuussa 1980 jälleen länsirannikolle Vancouver Canucksiin. Kaupassa Atlanta luopui Boldirevin lisäksi Darcy Rotasta ja sai vastineeksi myös kaksi pelaajaa. Vancouver puolestaan vaihtoi Boldirevin Detroit Red Wingsiin tammikuussa 1983 vastineeksi Mark Kirtonista. Boldirev pelasi Detroitissa kaksi ja puoli kautta ja päätti uransa keväällä 1985. Detroitissa Boldirev muodosti tulokas Steve Yzermanin kanssa tehokkaan keskushyökkääjäkaksikon, jonka avulla Red Wings pääsi pudotuspeleihin ensi kerran sitten vuoden 1978.
Peterborough (Kanada)
Peterborough on kaupunki Kanadassa Ontarion provinssin eteläosassa. Kaupungissa oli 74 898 asukasta vuonna 2006. Peterborough, Smith-Ennismore-Lakefield, Douro-Dummer, Otonabee-South Monaghan ja Cavan-Monaghan muodostavat yhteisen Peterborough’n metropolialueen, jonka väkiluku oli 116 570 asukasta vuonna 2006.
Kaupunkia kutsutaan portiksi Kawarthajärvien virkistysalueelle. Alueella sijaitsee lukuisia järviä, ja se on suosittu kesämökkialue.
Alue tunnettiin aikaisemmin nimellä Scott’s Plains, mutta nimettiin myöhemmin Peterborough’ksi.
Ann Arborin kaupunki, Michiganin osavaltiossa, Yhdysvalloissa, on Peterborough’n ystävyyskaupunki.
Historia
Alueen tiedetään olleen asuttu viimeisestä jääkaudesta saakka. Jään vetäydyttyä ensimmäiset paleointiaanit siirtyivät alueelle noin 9 500 – 10 500 vuotta sitten. Noin 100-luvulta eaa. lähtien alueella vaikutti Hopewellin kulttuuri, joka ensimmäisinä asukkaina pienimuotoisesti viljelivät maata ja rakensi alueelle käärmekumpuja. 1000-luvulla irokeesit syrjäyttivät aikaisemmat kummunrakentajakulttuurit. Irokeesit joutuivat väistymään ja muuttamaan kauemmaksi Ontariojärven toiselle puolelle, kun algokinit ja huronit saapuivat alueelle. Näistä myöhemmistä intiaanikulttuureista on alueella lukuisia merkkejä. He kaiversivat useita kivipiirroksia alueelle.
Tiettävästi ensimmäisenä eurooppalaisena ranskalainen tutkimusmatkailija Samuel de Champlain kulki alueen läpi matkallaan Trentjokea pitkin vuonna 1615.
Alueen asuttaminen sai alkunsa, kun Adam Scott perusti vuonna 1818 sahan ja valssimyllyn Otonabeejoen varrelle. Vuonna 1825 alueelle saapui noin 2 000 siirtolaista, kun Britannian valtio siirsi köyhiä irlantilaisia Corkin kreivikunnasta Kanadaan.
Klaus Johannis
Klaus Werner Johannis (s. 13. kesäkuuta 1959 Sibiu, Romania) on romaniansaksalainen poliitikko. Johannis valittiin Romanian tasavallan viidenneksi presidentiksi 16. marraskuuta 2014 hänen voitettuaan Kansallisen liberaalipuolueen ehdokkaana toisella vaalikierroksella vastaehdokkaana olleen istuvan pääministerin, entisen kommunistipuolueen eli nykyisen Sosiaalidemokraattisen puolueen puheenjohtajan Victor Pontan.
Johannis on ensimmäinen Romanian presidentti, joka on etniseltä taustaltaan muu kuin romanialainen.
Tausta ja yksityiselämä
Klaus Johannis kuuluu historiallisesti Transilvanian sakseina tunnettuun saksalaisvähemmistöön, joka muutti nykyisen Romanian alueelle 1100-luvulla. Uskonnolliselta vakaumukseltaan Johannis on luterilainen.
Johannis opiskeli Babeș-Bolyain yliopistossa pääaineenaan fysiikka. Tämän jälkeen hän työskenteli fysiikan opettajana useissa kouluissa ympäri Sibiuta. Vuoden 1989 vallankumouksen jälkeen Johannis päätti jäädä Romaniaan huolimatta siitä, että hänen vanhempansa ja sisaruksensa lähtivät maasta.
Vuonna 1989 Johannis meni naimisiin englanninopettajana työskentelevän Carmen Johannisin kanssa.
Poliittinen ura
Aiemmin Romanian saksalaisten demokraattista foorumia edustanut Johannis tuli mukaan politiikkaan vuonna 2000, jolloin hänet valittiin Sibiun pormestariksi. Hän uusi mandaattinsa vuosina 2004 ja 2008. Johannis tunnetaan erityisesti talousuudistuksia puoltavana ja korruptiota vastustavana poliitikkona.
Presidenttinä
Marraskuussa 2019 järjestetyssä presidentinvaalissa Johannisilla oli toisella kierroksella vastassaan aiempi pääministeri Viorica Dăncilă. Johannis sai äänistä yli 60 prosenttia, ja hänet valittiin siten jatkokaudelle.
Klaus Johannis valittiin uudelle viisivuotiskaudelle presidentinvaalien toisella kierroksella marraskuussa 2019 yli 60% ääniosuudella.
Sakura Oda
Sakura Oda (jap. 小田 さくら; s. 12. maaliskuuta 1999 Zama, Kanagawa) on japanilainen poplaulaja ja Morning Musumen 11. sukupolven jäsen. Oda oli ennen Morning Musume uraansa Hello! Projectin harjoittelijaryhmässä.
Giorgio Bettinelli
Giorgio Bettinelli (15. toukokuuta 1955 Crema – 16. syyskuuta 2008 Jinghong) oli italialainen seikkailija, joka ajoi Vespa PX:llä maailman ympäri kolmella pitkällä matkalla: Rooma–Saigon 1992–1993, Anchorage–Ushuaia 1994–1995 ja Melbourne–Kapkaupunki 1995–1996. Hän julkaisi matkoistaan useita kirjoja, kuten In Vespa (Feltrinelli, 1997) ja Brum, Brum 254 000 chilometri in Vespa (Feltrinelli, 2002). Bettinelli muutti myöhemmin Kiinaan, jossa hän kuoli vuonna 2008.
Alyn Smith
Smith syntyi Glasgowissa mutta vietti lapsuutensa Saudi-Arabiassa ja palasi Skotlantiin 1986. Hän opiskeli Leedsissä ja Heidelbergissä ja valmistui Nottingham Law School'ista vuonna 1996.
EuroInternational
Eurointernational on italialais-yhdysvaltalainen autourheilutalli. Nykyään talli kilpailee European Le Mans Series -sarjassa.
Talli on kilpaillut Euroopan Formula 3 -sarjassa sekä Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 Euromotorsport-nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series-sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa.
Leon S. Kennedy
thumb|300px| Taaempana Leon S. Kennedy elokuvassa Resident Evil: Degeneration. Leon S. Kennedy on kuvitteellinen hahmo Resident Evil -sarjassa. Leon toimii päähenkilönä Resident Evil 2:ssa, Resident Evil 4:ssa, Resident Evil 6:ssa, Resident Evil Gaidenissa ja Resident Evil: The Darkside Chroniclesissa.
Pelit
Resident Evil Gaidenissa Leon on vuoden 1998 lopulla etsimässä risteilyalukselta B.O.W-hirviötä ja tapaa Barry Burtonin Lucia-nimisen naisen.
Resident Evil 4:ssä Leon työskentelee Yhdysvaltain salaiselle palvelulle ja vuonna 2004 hänet lähetetään espanjalaiseen kylään pelastamaan kidnapattu presidentin tytär Ashley Graham.
Resident Evil: The Darkside Chroniclesissa Leon on vuonna 2002 partnerinsa Jack Krauserin kanssa Etelä-Amerikassa etsimässä huumeparoni Javier Hidalgoa. Kyseisen Operation Javier -skenaarion lisäksi Leon esiintyy Resident Evil 2:een perustuvassa Memories of a Lost City -skenaariossa.
Resident Evil: Operation Raccoon Cityssä Leon ei ole pelattava hahmo, mutta pelattavat kommandojoukot voivat halutessaan tappaa hänet Resident Evil 2:n tapahtumien aikana.
Elokuvat
Animaatioelokuva Resident Evil: Degeneration seuraa Leonin ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä ja WilPharma Corporationin tehtaassa, joissa G-virus pääsee valloilleen. Leon on pääosassa myös jatko-osissa Resident Evil: Damnation ja Resident Evil: Vendetta.
Elokuvassa Resident Evil: Retribution (2012) Leonia näyttelee virolaissyntyinen Johann Urb, ja elokuvassa Welcome to Raccoon City (2021) hahmoa esittää Avan Jogia.
Dave Legeno
Dave Legeno (12. lokakuuta 1963 Lontoo, Iso-Britannia – heinäkuu 2014 Kalifornia) oli brittiläinen näyttelijä, joka tunnetaan esimerkiksi Fenrir Harmaaselän roolista Harry Potter -elokuvasarjan viimeisissä osissa.
Marshallinsaarten vaakuna
Marshallinsaarten vaakuna on Marshallinsaarten tunnus lipun ja kansallislaulun ohella.
Sinetin keskellä on rauhan enkeli avoimin siivin. Sen yläpuolella on 24-sakarainen tähti, joka on myös maan lipussa. Sen sakarat symboloivat maan alueita. Tähden molemmilla puolilla on säteet, jotka ovat myös maan lipussa. Oranssi symboloi rohkeutta ja valkoinen rohkeutta sekä kahta saariryhmää. Siipien yläpuolella oikealla on simpukankuori ja vasemmalla kalastusverkko kuvaamassa kalan merkitystä maalle. Keskellä oikealla on saari, jolla kasvaa kookospalmu, ja vasemmalla kanootti. Alhaalla on marshallinsaarelainen tikuista koottu merikartta. Sen alapuolella lukee seal. Sinettiä kiertää kaksi tekstiä, Republic of the Marshall Islands, ja Jepilpilin ke ejukaan. Uloimpana on ketju, joka kuvaa saarten yhtenäisyyttä.
Syllogismi
Syllogismi ( ’johtopäätös, päätelmä’) on loogisen argumentin tyyppi, jossa kahdesta tai useammasta, todeksi oletetusta lauseesta johdetaan deduktiivisen päättelyn avulla niistä loogisesti seuraava johto­päätös.
Varhaisimmassa muodossaan, jonka määritteli Aristoteles, syllogismissa oli lähtö­kohtana yleinen lause (pääpremissi) ja merkitykseltään suppeampi lause (alipremissi), joista tehtiin päätelmä. Esimerkiksi kun tiedetään, että kaikki ihmiset ovat kuolevaisia (pääpremissi) ja että Sokrates on ihminen (alipremissi), voidaan pätevästi päätellä, että Sokrates on kuolevainen. Syllo­gisti­set päätelmät on tapana esittää kolmella allek­kai­sella rivillä seuraavaan tapaan; lauseiden lopusta jätetään tällöin usein pisteet pois:
Kaikki ihmiset ovat kuolevaisia
Sokrates on ihminen
Siis Sokrates on kuolevainen
Varhaishistoria
Antiikin aikana oli kaksi kilpailevaa syllogismien teoriaa: aristotelinen syllogis­tiikka ja stoalainen syllogis­tiikka. Aristoteles määritteli syllogismin "... päätelmäksi, jossa joistakin asetetuista väittämistä seuraa jotakin muuta kuin ne, koska ne ovat nämä."
Tästä hyvin yleisestä määritelmästä huolimatta Aristoteles rajoittuu teoksessaan Ensimmäinen analytiikka kategorisiin syllogismeihin, jotka muodostuvat kolmesta kategorisesta väittämästä. Näihin sisältyvät kategoriset modaaliset syllogismit.
Keskiajalta lähtien termejä kategorinen syllogismi ja syllogismi käytettiin yleensä samassa merkityksessä. Tämä artikkeli käsittelee syllogismeja vain tässä perinteisessä merkityksessä. Syllogismit muodostivat perinteisen deduk­tiivisen päättelyn ytimen, jossa tosi­asiat määritellään yhdistämällä jo olemassa olevia lauseita, päin­vastoin kuin induk­tiivisessa päättelyssä, jossa tosiasiat määritellään toistuvien havaintojen avulla.
Akateemisissa yhteyksissä syllogismin syrjäytti ensimmäisen asteen predikaatti­logiikka, jonka kehitti Gottlob Frege varsinkin teoksessaan Begriffsschrift (1879), mutta syllogismit ovat yhä hyödyllisiä joissakin yhteyksissä, ja niitä käytetään edelleen myös yleis­tajuisissa johdatuksissa logiikkaan.
Aristoteles
Syllogismien käytön ymmärryksen apuvälineenä voidaan katsoa saaneen alkunsa Aristoteleen logiikkaa käsittelevistä tutkielmista. Ennen 1100-luvun puoliväliä keskiajan loogikot tunsivat vain osan Aristoteleen teoksista, muun muassa teokset Kategoriat ja Tulkinnasta, jotka vaikuttivat mitä suurimmassa määrin tuolloin vallinneeseen vanhaan logiikkaan ("logica vetus"). Uusi logiikka ("logica nova") sai alkunsa, kun teos Ensimmäinen analytiikka, jossa Aristoteles esitti syllogismien teoriansa, jälleen löydettiin.
Kun Ensimmäinen analytiikka jälleen löydettiin, loogikot alkoivat heti pitää sitä "alan suljettuna ja täydellisenä perus­teoksena", joka jätti aikakauden ajattelijoille kovin vähän väittelyn ja uudelleen­järjestelyn sijaa. Aristoteleen teoriaa väitelauseiden syllogismeista pidettiin erityisen merkittävänä, ja aikojen kuluessa siihen tehtiin vain vähän muutoksia. Teoriaa ei liitetty yleisempään seurausl­ogiikkaan ennen kuin 1300-luvun puoli­välissä, jolloin muun muassa Jean Buridan kehitti logiikkaa pidemmälle.
Aristoteleen Ensimmäiseen analytiikka ei kuitenkaan sisältänyt selvää modaalisia syllogismeja koskevaa teoriaa. Modaalinen syllogismi on päätelmä, jossa ainakin jompaan­kumpaan premissiin liittyy modaalinen määrite kuten mahdollisesti, välttämättä tai varmasti. Tältä osin Aristoteleen termino­logia oli puutteellinen ja varsin epäselvä ja osittain risti­riidassakin sen kanssa, mitä hän oli kirjoittanut teoksessaan Tulkinnasta. Mitä hän kirjoitti tästä aiheesta, antoi aihetta laajaan keskusteluun, jota kommentoijat ovat jatkaneet nykyaikaan saakka. Aristoteleen oppia modaalisista syllogismeista alettiinkin lopulta pitää käytäntöön soveltumattomana, ja sen ovat korvanneet kokonaan uudet teoriat.
Boethius
Boethius (noin 475–526) yritti saattaa Aristoteleen logiikan laajempien piirien ulottuville. Hän käänsi Ensimmäisen analytiikan latinaksi, mutta tämä käännös jäi lähes tunte­matto­maksi 1100-luvulle saakka. Sen sijaan hänen omilla teoksillaan kategorisista syllogismeista oli keskeinen osuus aihetta käsittelevän keskustelun laajenemiseen. Boethiuksen merkitys logiikan alalla ei niinkään perustu hänen omiin tutkimuksiinsa vaan siihen, että hän tehokkaasti välitti varhaisemmat teoriat myöhemmille logiikoille sekä siihen, että hän hyvin selvästi ja oikein esitti Aristoteleen tulokset.
Peter Abelard
Toinen keskiaikaisen logiikan varhainen edustaja latinalaisessa lännessä oli Peter Abelard (1079–1142). Hän tutki syllogismin käsitettä ja siihen liittyvää teoriaa perusteellisesti teoksessaan Dialectica, minkä lisäksi hän käsitteli aihetta muissakin teoksissaan kuten Logica Ingredientibus. Abelard jakoi modaaliset lauseet de dicto- ja de re -tyyppisiin, mikä teki keskiajan loogikoille mahdolliseksi kehittää modaalisille syllogismeille parempi teoria kuin mihin Aristoteles oli päässyt.
Jean Buridan
Jean Buridan (noin 1300–1361), jota monet pitävät myöhäis­keski­ajan suurimpana loogikkona, laati kaksi merkittävää teosta: Tractatus de consequentiis ja Summulae de Dialectica, joissa hän käsitteli syllogismin käsitettä, sen komponentteja, tyyppejä ja tapoja, joilla sen loogista käyttö­mahdollisuutta voitaisiin laajentaa. Buridanin jälkeen syllogistiseen logiikkaan ei kahteen­sataan vuoteen lisätty juuri mitään. Logiikan historioitsijat ovat väittäneet, että keski­ajan jälkeisinä vuosi­satoina alalla ei tapahtunut muita muutoksia kuin että alku­peräis­lähteet tulivat laajemman yleisön ulottuville, logiikan hienouksia arvostettiin entistä vähemmän ja alaa tunnettiin yleisesti yhä huonommin, mille 1900-luvun alun loogikot usein naureskelivat.
Perusrakenne
Kategorisessa syllogismissa on kolme osaa:
Jokainen osa on kategorinen arvostelma, ja jokaisessa kategorisessa arvostelmassa on kaksi yleistä termiä. Aristoteleella kumpikin premissi on muotoa "Kaikki A:t ovat B", "Jotkut A:t ovat B", "Mikään A ei ole B" tai "Jotkut A:t eivät ole B", missä "A" ja "B" ovat joitakin asioita tarkoittavia termejä. Lauseita "Kaikki A:t ovat B" ja "Mikään A ei ole B" nimitetään "yleisiksi" (universaaleiksi) lauseiksi, lauseita "Jotkut A:t ovat B" ja "Jotkut A:t eivät ole B" taas "rajoittuneiksi" (partikulaarisiksi) lauseiksi. Uudemmassa logiikassa näistä esiintyy enemmän muunnelmia. Kummallakin premissillä toinen termeistä on yhteinen johto­päätöksen kanssa: pää­premississä tämä on päätermi (johto­päätöksen predikaatti, ali­premississä taas alitermi (johto­päätöksen subjekti. Esimerkiksi:
Näissä esiintyy yhteensä kolme termiä, joista kukin tarkoittaa jotakin luokkaa, tässä tapauksessa ihmiset, kuolevaiset ja kreikkalaiset. Kuolevaiset on päätermi, kreikkalaiset alitermi. Molemmilla termeillä on myös yksi yhteinen termi, jota sanotaan välitermiksi, tässä tapauksessa ihmisen. Tässä esimerkissä molemmat premissit ovat yleisiä eli universaalisia, samoin johtopäätös.